Seun kom op ouers se liggame afLees ook: Mooiplaats-moorde: Niemand nog vas Die Swanepoel-egpaar se huis is sowat ‘n kilometer van die Boschkop-polisiestasie. Foto: Google Street View Kapt. Marissa van der Merwe, woordvoerder van die polisie, het aan Maroela Media gesê Swanepoel het saam met sy ouers Louis (82) en Sandra (80) in die huis gewoon. Swanepoel het vroegoggend die huis verlaat en omstreeks 12:30 teruggekeer toe hy op sy ouers se liggame afgekom het. Die huis is sowat ‘n kilometer van die Boschkop-polisiekantoor. Swanepoel het sy pa se liggaam in die slaapkamer aangetref terwyl sy ma in die gang naby die agterdeur gelê het. Swanepoel het onmiddellik die bure gebel en die polisie is ontbied. Van der Merwe sê die polisie is nog besig met hul ondersoek en dat hulle wag op die uitslae van forensiese toetse. “Die omstandighede rakende die dood van die Swanepoel-egpaar is in die vroeë stadium van die ondersoek nog vreemd aangesien daar nog bepaal moet word of iets uit die huis vermis word.” Die polisie wou in die stadium net bevestig dat daar ‘n skietvoorval was. ‘n Bedroefde Swanepoel was te geskok om met die media te praat. Hy het wel gesê dat hy en sy ouers ‘n hegte verhouding gehad het. Hy het vertel dat sy ma verskeie soorte rissies bymekaar gemaak het.